સામગ્રી: જેલમાંથી ભાગેલા રેડોઈન ફેઈડનો 2010માં ઝડપવામાં આવેલો ફોટોગ્રાફ

રેડોઈને ફેઈડ નામના એ ગુંડા સરદારને જેલમાંથી ભાગવામાં તેના સંખ્યાબંધ સશસ્ત્ર સાથીઓએ મદદ કરી હતી. 

હેલિકૉપ્ટરને જેલમાં ઉતારવામાં આવ્યું, ત્યારે ત્રણ હથિયારધારીઓએ જેલના પ્રવેશદ્વાર પરના ચોકિયાતોનું ધ્યાન અન્યત્ર દોરી રાખ્યું હતું. 

એ પછી રેડોઈન ફેઈડને લઈને રવાના થયેલું હેલિકૉપ્ટર નજીકના ગોનાસ્સે વિસ્તારમાંથી સ્થાનિક પોલીસને મળી આવ્યું હતું. 

લૂંટના એક નિષ્ફળ પ્રયાસ બદલ 46 વર્ષના રેડોઈન ફેઈડને 25 વર્ષના કારાવાસની સજા કરવામાં આવી હતી. લૂંટના એ પ્રયાસમાં એક પોલીસ અધિકારીનું મોત થયું હતું. 

આપને આ પણ વાંચવું ગમશે 

બીજી વખત ભાગ્યો

પેરિસ બહાર આવેલી આ જેલમાંથી રેડોઈન ફેઈડ નાસી છૂટ્યો હતો

રેડોઈનને ઝડપી લેવા ફ્રેન્ચ પોલીસે ત્રણ હજાર પોલીસમેનને ઝડપી લેવા કામે લગાડ્યા છે. 

રેડોઈન ફેઈડ આ બીજી વખત જેલમાંથી નાસી છૂટ્યો છે. 2013માં જેલના ચાર ચોકિયાતનો માનવકવચ તરીકે ઉપયોગ કરીને અને સંખ્યાબંધ દરવાજાઓને વિસ્ફોટકો વડે ફૂંકી મારીને રેડોઈન ફેઈડ નાસી છૂટ્યો હતો. 

પેરિસના ગુનાખોરીગ્રસ્ત ઉપનગરોમાં પોતે કઈ રીતે મોટો થયો હતો અને ગુનાખોરીની દુનિયામાં પ્રવેશ્યો હતો એ વિશે રેડોઈન ફેઈડે 2009માં એક પુસ્તક લખ્યું હતું. 

ગુનાખોરી છોડી દીધી હોવાનો દાવો તેણે કર્યો હતો, પણ એક વર્ષ પછી રેડોઈન ફેઈડ એક નિષ્ફળ લૂંટમાં સંડોવાયો હતો. 

એ ગુના બદલ તેને સેઈન-એટ-માર્ને પ્રદેશની જેલમાં ગોંધવામાં આવ્યો હતો. 

પાઇલટની શોધ

ગોનાસ્સે વિસ્તારમાંથી સ્થાનિક પોલીસને મળી આવેલું હેલિકોપ્ટર

ફ્રેન્ચ ન્યૂઝ વેબસાઇટ યુરોપ-વનના અહેવાલ મુજબ, સલામતીની વ્યવસ્થા ન ધરાવતા જેલના આંગણામાંથી કોઈને ઈજા પહોંચાડ્યા વિના રેડોઈન ફેઈડ અને તેના સાથીઓ નાસી ગયા હતા.

સમાચાર સંસ્થા રોઇટર્સે સલામતી સૂત્રોને ટાંકીને જણાવ્યું હતું કે હેલિકૉપ્ટર મારફત નાસી જતાં પહેલાં બંદુકધારીઓએ મુલાકાતીઓના ઓરડામાંથી કેદીને ઉઠાવ્યો હતો. 

હેલિકૉપ્ટરના પાઇલટને બાનમાં લેવાયા હતા, જેને બાદમાં છોડી મૂકાયા હતા. પાઇલટ આઘાતમાં હોવાથી તેમને હોસ્પિટલમાં દાખલ કરવામાં આવ્યા હતા. 

તેઓ સ્થાનિક ફ્લાઇંગ ક્લબમાં ઇન્સ્ટ્રક્ટર છે. તેઓ એક વિદ્યાર્થીની રાહ જોઈ રહ્યા હતા, ત્યારે તેમનું અપહરણ કરવામાં આવ્યું હતું. 

આંતરિક સલામતી મંત્રાલયના અધિકારીએ કહ્યું હતું, "ભાગેડુઓને શોધી કાઢવા માટે તમામ પ્રયાસ કરવામાં આવી રહ્યા છે."

હૉલિવુડની ફિલ્મોથી...\nઅગાઉની સામગ્રીનો સારાંશ નીચે મુજબ કરી શકાય છે:
પેરિસ વિસ્તારની એક જેલમાંથી એક કુખ્યાત ગેંગસ્ટર હેલિકૉપ્ટર મારફત ભાગી છૂટ્યો હોવાનું ફ્રાન્સના સત્તાવાળાઓએ જણાવ્યું છે.